พระสุนทรโวหาร (ภู่)
สุนทรภู่เป็นกวีที่มีความชำนาญทางด้านกลอน ได้สร้างขนบการประพันธ์กลอนนิทานและกลอนนิราศขึ้นใหม่จนกลายเป็นที่นิยมอย่างกว้างขวางสืบเนื่องมาจนกระทั่งถึงปัจจุบัน ผลงานที่มีชื่อเสียงของสุนทรภู่มีมากมายหลายเรื่อง เช่น "นิราศภูเขาทอง" "นิราศสุพรรณ" "เพลงยาวถวายโอวาท" "กาพย์พระไชยสุริยา" และ "พระอภัยมณี" เป็นต้น โดยเฉพาะเรื่อง "พระอภัยมณี" ได้รับยกย่องจากวรรณคดีสโมสรว่าเป็นยอดของวรรณคดีประเภทกลอนนิทาน และเป็นผลงานที่แสดงถึงทักษะ ความรู้ และทัศนะของสุนทรภู่อย่างมากที่สุด งานประพันธ์หลายชิ้นของสุนทรภู่ได้รับเลือกให้เป็นส่วนหนึ่งในหลักสูตรการเรียนการสอนนับแต่อดีตมาจนถึงปัจจุบัน เช่น "กาพย์พระไชยสุริยา" "นิราศพระบาท" และอีกหลาย ๆ เรื่อง
ศิลามณี
ศิลามณี เป็นนวนิยายที่ประพันธ์โดย วราภา ถูกสร้างละครโทรทัศน์ที่ออกอากาศทางช่อง 7 สี 2 ครั้ง ครั้งแรกในปี พ.ศ. 2537 นำแสดงโดย ยุทธพิชัย ชาญเลขา, สิเรียม ภักดีดำรงฤทธิ์ ออกอากาศทุกวันศุกร์-อาทิตย์เวลา 20.20-22.30 น. ผลิตโดยบริษัท ดาราวิดีโอ กำกับการแสดงโดย มานพ สัมมาบัติ และครั้งที่ 2 ในปี พ.ศ. 2551 ออกอากาศในวันและเวลาเดียวกัน ผลิตโดยบริษัท คำพอดี บริษัทในเครือ บริษัท เวิร์คพอยท์ เอนเตอร์เทนเมนต์ จำกัด (มหาชน) กำกับการแสดงโดย ธงชัย ประสงค์สันติ นำแสดงโดย ภัทรพล ศิลปาจารย์, สุวนันท์ คงยิ่ง ได้รับความนิยมทั้ง 2 ครั้ง